**BOSNA I HERCEGOVINA**

**FEDERACIJA BOSNE I HERCEGOVINE**

**ZENIČKO-DOBOJSKI KANTON**

**GRAD ZENICA**

**GRADONAČELNIK**

Zenica, 11.05.2021. godine

Na osnovu člana 7. i 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije BiH“, broj: 12/03, 34/03 i 65/13), člana 64. stav (5) i stav (8) Zakona o zdravstvenoj zaštiti (Službene novine Federacije BiH“, broj: 46/10 i 75/13), a u vezi sa odredbama Odluke o kriterijima za imenovanje upravnih odbora zdravstvenih ustanova čiji je osnivač općina Zenica („Službene novine općine Zenica“, broj: 3/12), u postupku izbora i imenovanja člana Upravnog odbora Javne ustanove „Dom zdravlja“ Zenica, Gradonačelnik Grada Zenice objavljuje

**O G L A S**

**za izbor i imenovanje člana Upravnog odbora Javne ustanove**

**„Dom zdravlja“ Zenica**

 Objavljuje se Oglas za izbor i imenovanje:

1. Jednog člana Upravnog odbora Javne ustanove „Dom zdravlja“ Zenica, predstavnika stručnih radnika.

Imenovanje člana Upravnog odbora Javne ustanove „Dom zdravlja“ Zenica vrši Gradsko vijeće Zenica na prijedlog Gradonačelnika Grada Zenica nakon obavljene procedure izbora kandidata putem javnog Oglasa.

Članovi Upravnog odbora imenuju se na period od četiri (4) godine i mogu biti ponovo imenovani.

**OPIS POZICIJE**

Upravni odbor ima sljedeće nadležnosti: donosi Statut Doma zdravlja, uz saglasnost Osnivača;donosi opći akt o unutrašnjem uređenju i sistematizaciji poslova, te i druge opće akte, koji se moraju donijeti u Domu zdravlja u skladu sa zakonom i Statutom; donosi Finansijski plan poslovanja i usvaja godišnji obračun u Domu zdravlja; utvrđuje godišnji program rada Doma Zdravlja, te isti podnosi Osnivaču najmanje jednom godišnje; utvrđuje Plan rada i razvoja Doma zdravlja; donosi Poslovnik o radu; utvrđuje Plan i program zaštite na radu i plan i program zaštite od požara; odlučuje o načinu utroška viška prihoda na rashodima; imenuje i razrješava direktora, uz prethodnu saglasnost Osnivača, te zaključuju sa istim ugovor o radu; imenuje i razrješava v.d. direktora, te zaključuje sa istim ugovor o radu; imenuje Etički komitet, na prijedlog direktora; imenuje Komisiju za lijekove, na prijedlog direktora; donosi uz saglasnost Ministarstva zdravstva ZDK odluku o utvrđivanju viška poslovnog prostora, te davanju istog pod zakup; odlučuje o zaključivanju ugovora o kupovini i prodaji imovinom; razmatra izvještaje direktora Doma zdravlja; rješava u predmetima o pojedinačnim pravima radnika u drugom stepenu, u skladu sa Pravilnikom o radu Doma zdravlja, i drugim općim aktima; predlaže Osnivaču promjenu sjedišta i promjenu ili proširenje djelatnosti; daje direktoru prijedloge i mišljenje o pojedinim pitanjima značajnim za organizaciju rada i poslovanja Doma zdravlja; razmatra izvršavanje programa rada Doma zdravlja; razmatra izvršavanje planova razvoja Doma zdravlja, razmatra izvršavanje plana i programa rada mjera zaštite na radu i zaštite od požara; daje prethodnu saglasnost direktoru, na zaključivanje ugovora sa Zavodom zdravstvenog osiguranja ZDK, te nabavci opreme, radova i usluga, čija pojedinačna vrijednost prelazi iznos od 60.000,00 KM; razmatra finansijsko poslovanje Doma zdravlja, te u slučaju gubitka, sa istim upoznaje Osnivača; odlučuje o drugim pitanjima koji spadaju u nadležnost upravnog odbora, u skladu sa zakonom, Statutom i općim aktima Doma zdravlja.

Kandidati moraju ispunjavati opće i posebne uslove.

**Opći uslovi za imenovanje**

1. da je stariji od 18 godina,
2. da je državljanin Bosne i Hercegovine,
3. da nije otpušten iz državne službe kao rezultat disciplinske mjere na bilo kojem nivou u Bosni i Hercegovini (bilo na nivou države ili entiteta) u periodu od 3 godine prije objavljivanja upražnjenje pozicije,
4. da nije pod optužnicom Međunarodnog suda za ratne zločine u bivšoj Jugoslaviji (član IX.1. Ustava Bosne i Hercegovine),
5. da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima Federacije BiH („Službene novine Federacije BiH“, broj: 12/03, 34/03 i 65/13),
6. da nema privatni-finansijski interes u zdravstvenoj ustanovi u čiji se upravni odbor kandiduje,
7. da nije direktor zdravstvene ustanove,
8. da nije član ni u jednom upravnom odnosno nadzornom odboru ustanove, odnosno privrednog društva sa većinskim državnim kapitalom,
9. da nije izabrani zvaničnik, nosilac izvršnih funkcija ili savjetnik izabranim zvaničnicima i nosiocima izvršnih funkcija u smislu Zakona o sukobu interesa u organima vlasti Federacije BiH ("Službene novine Federacije BiH", broj: 70/08),
10. da nije lice koje je osuđivano za krivično djelo nespojivo sa dužnošću u upravnom odboru zdravstvene ustanove.

**Posebni uslovi za imenovanje**

1. da posjeduje univerzitetsku diplomu VII stepen stručne spreme, odnosno dokaz o završenom visokom obrazovanju prvog ciklusa, koji se vrednuje sa najmanje 240 ECTS bodova, Bolonjskog sitema studiranja ekonomskog, pravnog ili zdravstvenog smjera,
2. da ima najmanje 5 (pet) godina radnog iskustva u struci,
3. da ima stručno znanje iz djelatnosti zdravstvene ustanove, te da su upućeni u sadržaj i način njenog rada,
4. da ima sposobnost upravljanja finansijskim sredstvima i ljudskim resursima, kao i sklonost timskom radu.

**Potrebni dokumenti**

Svojeručno potpisana prijava kandidata treba da sadrži kraću biografiju, adresu i kontakt telefon.

Uz potpisanu prijavu treba dostaviti:

1. diplomu o završenom obrazovanju,
2. dokaz o traženom radnom iskustvu nakon sticanja visoke stručne spreme (potvrda iz koje se može utvrditi radno mjesto, tražena stručna sprema za radno mjesto i dužina radnog iskustva),
3. uvjerenje o državljanstvu (ne starije od 6 mjeseci),
4. ovjerene izjave kandidata o činjenicama nabrojanim u tačkama 3. do 9. općih uslova Oglasa (sve navedene izjave mogu biti tekstualno sadržane na jednom ovjerenom listu).

Dokaz da kandidat nije osuđivan za krivično djelo nespojivo sa dužnošću u upravnom odboru zdravstvene ustanove, iz tačke 10. „Općih uslova za imenovanje“, regulirani organ će zatražiti od kandidata koji bude predložen za konačno imenovanje.

**Dokumenti koji se prilažu uz prijavu moraju biti originali ili ovjerene kopije.**

Oglas za podnošenje prijava ostaje otvoren 15 dana od dana posljednjeg objavljivanja, a isti će biti objavljen u „Službenim novinama Federacije BiH, dnevnom listu „Oslobođenje“ i na web stranici Grada Zenica.

Neblagovremene, neuredne i nepotpune prijave neće se uzeti u razmatranje.

Kandidati koji ispunjavaju uslove Oglasa bit će telefonski i pismeno obaviješteni o mjestu i vremenu obavljanja intervjua.

Prijave sa potrebnom dokumentacijom treba dostaviti lično na protokol Grada Zenica ili preporučeno poštom sa naznakom:

**„Prijava na Oglas za izbor i imenovanje člana Upravnog odbora Javne ustanove**

**„Dom zdravlja“ Zenica, predstavnika stručnih radnika**

**- NE OTVARATI“**

**GRAD ZENICA**

**Služba kabineta Gradonačelnika**

 **- Komisija za izbor -**

**Trg Bosne i Hercegovine br. 6**

 **72 000 Zenica**